《读史》
宋代·孙觌

莫羡马革裹，犹堪柳车囚。谁令骨作鲠，且慕舌为柔。

自笑丹心折，人言老语偷。直将轮覆井，仍取带维舟。

唾面我勿拭，溺灰汝何尤。君看箦中尸，起断魏齐头。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。